text: 《Жажда》| Ю Несбьо | Книги от онлайн книжарница Хеликон | Книжарници Хеликон
  Преводач Ева Кънева
  Тегло 456 грама
  ISBN 9789543573561
  Баркод 9789543573561
  НОВИЯТ СЛУЧАЙ НА ИНСПЕКТОР ХАРИ ХУЛЕ
  Осло, Норвегия. Серия зловещи убийства разтърсват града. Почеркът е един и същ: след уговорени срещи в приложение за запознанства неуловим маниак разкъсва с метални зъби гърлата на млади жени, изпивайки кръвта им. Единственото, на което полицията се натъква, са гротескните останки от чудовищните пиршества. Без улики, без заподозрени и без време за губене, местните власти нямат друг избор, освен да се обърнат към единствения човек, способен да спре зверствата.
  Тъмна сянка е изплувала от миналото, възраждайки отдавна забравените митове за кръвопийците, а бившият старши инспектор Хари Хуле трябва да се изправи пред най-големия си и кошмарен враг - единственият, който е успял да му се изплъзне.
  Ще ви се прииска да впиете зъби в "Жажда" и да не пускате.
  "Уошингтън Поуст"
  Несбьо е властващият крал на скандинавското криминале.
  "Гардиън"
  Ключови думи: Загадъчни криминални сюжети , Любими детективи
  от Диана Вълкова / дата: 05 яну 2018
  Може би най-добрата на Несбьо, която съм чела. Предупреждение: води до недоспиване!
  от Христо Добрев / дата: 26 сеп 2017
  Не издържах и я прочетох на руски. Уникална! Може би даже по- добра и от "Снежния човек"! Струва ми се, че Несбьо става все по- добър с всяка следваща книга, така че чакането определено си заслужава!
  Норвегия е малка северна страна, прочула се в света на литературата със своите криминални автори. Не че на север се случват повече престъпления, а просто въображението при по-ниски температури е по-производително, друго обяснение няма. Ю Несбьо е наричан от медиите "властващият крал на скандинавското криминале" и няма спор, че той е един от основоположниците на литературното скандинавско възраждане от последните десетилетия. Действието в поредния смразяващ кръвта трилър "Жажда" (издателство Емас) отново се развива в Осло, столицата на Норвегия. Серия зловещи убийства хвърлят в смут населението. Стилът на убиеца е неизменен. Най-напред онлайн си уговаря срещи с млади жени, които после полицията открива с разкъсани гърла и изпита кръв. В тоя студ и мрак освен да вампирясаш, друго не ти остава. Полицаите са шокирани от зловещите находки, нямат следа, нямат идея кой може да върши подобни зверства и разследването попада в задънена улица. Единственият, на когото могат да разчитат, е бившият им колега, старши инспектор Хари Хуле. Той обаче се изправя пред своя най-кошмарен враг, единственият, който някога е успял да му се изплъзне. Дали тази кървава игра не е организирана от злодея именно заради него? Ю Несбьо с "Жажда" отново е във вихъра си, както беше и в "Снежния човек" (вече филмиран с Майкъл Фасбиндер, Ребека Фъргюсън и Вал Килмър в главните роли), както беше и в "Немезида". Норвежката машина за трилъри е на върха на славата си днес. Освен с криминалетата си той се прочу и с детската си поредица за Доктор Проктор, която също е преведена и издадена у нас. Трилърът "Жажда" ще достави удоволствие на неговите фенове, както и на всички, които обичат скандинавското вдъхновение. Ю Несбьо е от ранга на други големи скандинавски писатели като Стиг Ларшон, Йенс Лапидус и др.